LINE 


Email: IslaOnline@gobierno.aw Tel: 528-4952 

Gabinete Wever - CroesII 

2022, tawata e Aña di Inversion y 
Oportunidad y e comunidad di nos dushi 
Aruba, a uni mas, despues di e temponan di 
mas hopi desafio di nos historia. 


Evelyn Wever-Uroes 


PROME MINISTER 


No: Raluartenar 


Ria 

Nacionnan Uni a decreta 9 di december como Dia Internacional 
contra Corupcion. Den cuadro di esaki Gobierno di Aruba ta 
declara e siman di 5 pa 9 di december como: Siman Nacional 
di Integridad cu e lema “Honra bo compromiso cu integridad”. 
Integridad ta algo cu Prome Minister Evelyn Wever - Croes 
ta considera hopi importante. Por mira esaki a traves di e 
enfasis cu a pone riba integridad desde Gabinete Wever - 
Croes I, door di inclui integridad den un ministerio y aworaki 
cu Gabinete Wever - Croes II, cu Aruba tin un Minister encarga 
cu integridad. 


Con Aruba lo por beneficia di integridad nacional? 
Premier Wever - Croes a splica cu un nivel halto di integridad 
tin hopi beneficio pa henter Aruba. Dos motibo principal ta 
encera placa y confiansa: 

(1) Ora bo no ta cana e caminda di integridad anto tin 
corupcion andando, e ta costa placa di Pais Aruba y di 
ciudadanonan. Pasobra e placa ta bay concentra den un grupo 
chikito di persona cu ta beneficia di e placa aki, of di locual 


cu nan ta haci den cuadro di corupcion. Pues si logra saca 
mas tanto corupcion for di e sistemanan cu nos tin na Aruba, 
eorey lo tin mas placa disponibel pa yega na esnan cu mas tin 
mester di dje. 

(2) E otro motibo importante pakico integridad ta asina 
importante pa Aruba ta e tema di confiansa. Cu nivel halto di 
integridad, e ciudadano lo tin confiansa bek den su politcoanan 
y gobernantenan cu nan ta haci lo corecto y traha na interes di 
comunidad. 


‘Esaki ta e dos motibonan cu pami ta prinicpal, pero tin hopi 
mas motibo pakico integridad na nivel mas halto di Aruba lo 
beneficia tur ciudadano di nos pais y crea progreso y bienestar 
cu nos ta buscando,' Prome Minister Wever - Croes a expresa. 
Por ultimo, Prome Minister a bisa cu awor cu Aruba ta den 
recuperacion, e ta importante pa pone mas atencion riba e 
tema di integridad. Pasobra recuperando cu intergidad ta 
recuperacion real pa Aruba. 

Premier Evelyn Wever-Croes: 


DEN E PLAN DI IMPUESTO 2023 A TENE CUENTA 

E ley cu ta encera e plan di belasting a yega Parlamento y lo 
wordo trata prome cu fin di aña, pa asina tin un cambio fiscal 
cu ta drenta na vigor 1 di januari. Aworaki a pidi departamento 
di impuesto pa cuminsa cu campañanan di informacion hopi 
mas intensivo comunidad ta informa tocante tur locual tin den 
e plan fiscal, cual ta inclui proposicionnan di gremionan. 


Ya pa algun tempo gobierno tin contacto cu gremionan, pa cual 
ta importante pa menciona cu Departamento di Impuesto a 
tene cuenta y evalua e preocupacionnan cu a wordo treci dilanti 
door di gremionan. Ademas a ricibi documento di gremionan cu 
yama ‘Level Playing Field’ den cual nan ta haci proposicionnan 
pa cambio fiscal. Pa loke ta e preocupacionnan, no ta tur cos 
por a tene cuenta cu ne, pero e gran mayoria si a wordo teni 
na cuenta den e cambionan cu a bay Parlamento. 


Prome Minister Evelyn Wever - Croes a splica cu mientras cu 
tabata trata e reforma fiscal tabatin un reunion cu gremionan 
conhuntamente cu ATIA. Na e ocasion gremionan a expresa 
hopi preocupacion cu e introduccion di BTW. No tanto pa e BTW 
mes como cu ta di acuerdo cu e ta un bon belasting pa Aruba, 
sino pa motibo cu e ta un cambio grandi cu tabata tin cu drenta 
na vigor dentro di algun luna y tambe pa motibo di e efecto 
inflatorio cu ta afecta Aruba severamente. E gremionan a pidi 
pa no introduci BTW 1 di januari 2023, y algun a hasta propone 
pa hisa BBO na luga di introduci BTW. Consecuentemente, a 
bay bek y haci e siguiente calculacion: Si hisa BBO cu 1%, su 
efecto inflatorio ta hopi mas abou cu si bin cu BTW 1 januari 
2023, pero e efecto financiero ta igual. 

Considerando e insiguridadnan cu tin cu e guera na Ukraina, 
crisis di inflacion y preocupacion di gremionan, a tuma e 
decision pa pospone introduccion di BTW y enbes di esaki ta 
hisa BBO. 


Prome Minister Wever - Croes a sigui bisa cu un otro punto 
treci dilanti den e reunion ta cu, gremionan ta di opinion cu 
Departamento di Impuesto no ta pone suficiente atencion 
na cobra esnan cu no ta pagando of contribuyendo manera 
mester ta, entre otro esnan cu ta haciendo negoshi manera 
Airbnb. Teniendo esaki na cuenta a dicidi pa bin un proyecto 
specialmente pa atende cu e parti aki y compliance. 

Banda di esaki, Prome Minister a splica cu ora cu tabata 
considerando introduccion di BTW, Gobierno kier a bin cu dos 
tarifa, uno abou pa utilidadnan y comestibel, y uno halto pa 
tur otro cos. Sinembargo e critica cu gobierno a ricibi ta cu e 
lo bira mucho complica y pa mihor bin cu un tarifa so. Aworaki 
cu a pospone introduccion di BTW, e ta bay duna mas chens 
pa calcula mihor kico e efecto ta bay ta y si berdad ta mihor pa 
bin cu un tarifa so. 


Un otro peticion cu gremionan a haci ta pa bin cu un ‘level playing 
field” y bin cu un BBO na frontera. Loke cu comerciantenan 
a bisa ta, ora cu nan importa algo pa bende, nan ta paga 
invoerrechten y ora cu nan bende esaki nan ta paga BBO. 
Pero si un persona importa un producto for di por ehempel 
amazon.com, nan ta paga solamente invoerrechten y no BBO. 
Asina a bin cu e decision pa bin cu un BBO na frontera cual 
tambe ta bay ta den e plan fiscal. Sinembargo esey no lo por 
drenta na vigor 1 di januari 2023, pasobra e departamentonan 
tin mester di tempo pa adapta na dje, pues e ta bay drenta na 
vigor 1 di juni. 


Finalmente Prome Minister a expresa cu mayoria di e puntonan 
treci dilanti door di gremionan a wordo teni na cuenta y atendi cu 
ne. Ahaci e peticion, e departamento di impuesto pa comunica 
esaki debidamente pa tur hende sa kico ta locual cu tin den e 
plan fiscal. 

á Y ' E determinacion di cada ciudodono, 
lo ta e inspiracion pa nos sigui 

enfrenta cualkier reto cu den 2023 

crusa nos caminda. 


MINISTER 


Unsell Arcade 


Den cuadro di Integrity Week 


SEMINARIO “HONRA BO COMPROMISO CU 
INTEGRIDAD” A CUMINSA 


Nacionan Uni a decreta 9 di december como Dia 
Internacional contra Corupcion. Den cuadro di esaki, den 
nomber di Gabinete Wever-Croes 2, y tambe di parti di 
Ministerio di Integridad, Minister Ursell Arends ta decreta 
e siman di 5 pa 9 di december como Siman Nacional di 
Integridad. 

"Honra bo compromiso cu integridad" ta e tema principal 
pa e siman aki. 

Den cuadro cu e siman di conscientisacion, a organisa 
diferente seminario encuanto integridad y bon gobernacion. 


Diamars 6 di decembertabata tin e prome (parti) encuentro, 
organisa pa e ministerionan mes. Aki diferente coleganan 
di diferente ministerio tabata tey presente pa atende e 
seminario educativo. Siguientemente e seminario lo ser 
duna na e ministernan tambe. 


“Conscientisacion ta sumamente importante, y ta e enfoke 
number 1 pa e siman aki. Mester recorda un y tur riba 
e importancia di prevencion, e lucha contra corupcion y 
pa promove integridad na nos pais”, minister Arends ta 
subraya. 


Cambio ta cuminsa na educacion, pues e siman aki tambe 
lo tin bishita na algun scol pa toca e tema di integridad riba 
e nivel di mas basico cu tin. “Mester invulcra nos hobennen 
tambe den e combersacion, pa nan tambe por compronde 
“Kico Ta Integridad” y “Con Por Beneficia Di un Aruba Mas 
Integro”, minister Arends ta opina. 


Minister Ursell Arends, hunto cu Gobierno di Aruba 
y tur stakeholders tin como meta pa yega na un Aruba 
resiliente, sin corupcion y integro. Pa logra e meta aki 
tur persona cu ta traha, uza of ta depende di e sistema, 
mester ta consciente di nan responsabilidad- y debernan 
— como trahador of ciudadano — pa preveni, y no participa 
na actonan cu ta “cheat the system”. 

INTEGRIDAD 


"Integridad ta continuamente 
practicando honestidad y biba segun 
bo moral, etica y bo balor." 


Dicon integridad ta importante? 


Establece confiansa 
Mantene pais fuerte 
Reflexion di nos mes 


Ministerio di Transporte, Integridad, 
Naturalesa y Asuntonan di Adulto Mayor 


KICO TA INTEGRIDAD? 


Integridad ta continuamente practicando honestidad y biba segun bo moral, etica y bo balor. 


Dicon integridad ta importante pa nos? 

. Integridad ta establece confiansa entre pueblo y gobierno. 

° Integridad nacional ta mantene nos pais fuerte. 

° Integridad nacional ta un reflexion di nos cada un su integridad. 


Con nos ta logra mantene integridad? 

° Haci lo corecto hasta ora ningun hende ta wak. 

° Ta responsabel pa bo mesun accionnan. 

° Ta honesto, sincero y husto. 

° Tene curashi pa bisa no y tene balor pa confronta e berdad. 


Ban haci un compromiso pa ta integro y honra e compromiso cu nos ta haci cu integridad. 


E ta cuminsa na cada un di nos. 

Integrity week 2022 


Ministerio di Transporte, Integridad, 
Naturalesa y Asuntonan di Adulto Mayor 


BUREAU INTEGRIDAD ARUBA Í 


OBJECTIVO 
Promove y proteha integridad dentro di e aparato gubernamental 
di Aruba 


TAREANAN PRINCIPAL 
p. Promove y proteha integridad mediante formacion y otro 


actividadnan 

p. Duna conseho encuanto maneho di integridad y su 
implementacion 

> Duna conseho di prevencion y cumplimento di integridad 
Fungi como punto di notificacion pa sospecho di violacion di 
integridad den aparato gubernamental di Aruba 


Conduci investigacion a base di notificacion relata na sospecho 


di violacion di integridad den aparato gubernamental 


BUREAU INTEGRIDAD ARUBA su obhetivo ta pa promove y proteha integridad 
dentro di e aparato gubernamental di Aruba. 


Nan tareanan principal ta encera: 

° Promove y proteha integridad mediante formacion y otro actividadnan 

> Duna conseho encuanto maneho di integridad y su implementacion 

s Duna conseho di prevencion y cumplimento di integridad 

° Fungi como punto di notificacion pa sospecho di violacion di integridad den 
aparato qubernamental di Aruba 

° Conduci investigacion a base di notificacion relata na sospecho di violacion 
di integridad den aparato gubernamental 

Aruba completo a demostra 
seriedad y responsabilidad, 
y principalmente determinacion pa 
recupera y progresa. 


INISTER 


umara her 


Minister di Maduro di Finansa ta informa: 


Sy (A 
Dia 25 di november ultimo e 'Plan di Impuesto 2023' a yega 
na Parlamento di Aruba. Ta trata di varios cambio di ley y PLAN DI IMPUESTO 
documentonan di apoyo manera e conseho di Raad van Advies id FAUSTO 
y e Nader Rapport cu ta contene e reaccion di Gobierno riba 
e conseho di Raad van Advies. Manera ta di spera, tin hopi 


persona y instancia interesa pa haya un splicacion di kico e 
"Plan di Impuesto 2023' ta encera concretamente. 


E proceso formal ta canando, cual ta inclui reunionnan interno 
di Parlamento pa elabora riba e contenido pa asina por formula 
nan preguntanan si acaso tin mester di clarificacion. 


Minister di Finansa ta informa cu lo comparti tur informacion y 


Amisi ibel bli lat di bsite di splicacion amplio di e cambionan di ley den e simannan nos 
A E i w ti east an pa medio di, entre otro, articulo den corant 


Parlamento di Aruba, esta www.parlamento.aw den e seccion y riba e pagina di Facebook di Gobierno di Aruba y e website 
di “Vergaderingen”. di DIMP. 


Mientrastanto, e documentonan entrega na Parlamento di 


Diamars 6 December 2022 


MINISTER XIOMARA MADURO DI CULTURA TA 
FELICITA SRA. MAYBELLINE ARENDS-CROES 
CU E MERECIDO RECONOCEMENTO CU UN 
‘CRIOYO DI ORO” 


> 


Siman pasa sra. Maybelline Arends Croes a ricibi e premio 
“Crioyo di Oro” pa su excelencia artistico y su aporte na 
desaroyo cultural di Pais Aruba. Esaki a tuma luga durante un 
grandioso homenahe musical di gala organisa pa Go Cultura 
Foundation den Cas di Cultura. Tabata un bunita anochi na 
unda Maybelline tabata e invitado di honor y hunto cu tur 
esnan presente a disfruta di un excelente show. Pa motibo di 
compromiso di trabao na Hulanda, Minister Xiomara Maduro y 
Minister President Evelyn Wever-Croes no por tabata presente 
na e homenahe na sra. Maybelline Arends-Croes, pero pa e 
bunita ocasion aki e mandatario a graba un discurso di gratitud. 


Den su discurso Minister Xiomara Maduro a manda un 
mensahe felicitando Juffrouw Maybelline manera e ta wordo 
yama cariñosamente pa su alumnonan. Sra. Maybelline 
Arends-Croes ta un arubiano cu a sa di inspira, cu a sa di guia 
hopi coronan di nos pais, cu a sa di inspira e creatividad di 
nos muchanan y grandinan tambe. Un arubiano cu tabata tey 
pa Aruba desde e prome rato cu nos a bira Pais y te awor aki 
semper brindando un aporte inigualabel na locual ta cultura di 
nos pais. 


Minister Maduro a trece dilanti cu aunke leu, cu nan no por 
tey presente pero si ambos mandatario ta manda un brasa di 
danki. Danki pa e esfuerso di Maybelline pa loke ela haci como 
Juffrouw pa hopi aña, mas di 53 aña, pero tambe danki tambe 
como ciudadano a traves di e trabao desplega, e amor demostra 
y danki pa inspira nos pa nos tin esaki tambe pa nos pais. E 
mandatario a gradici Juffrouw Maybelline tambe pa deleita nos 
cu tur locual ta e melodianan cu ela sa di dirigi den coronan cu 
ela canta, sigur canta nos pais den un manera fenomenal. Di 
parti Gobierno y pueblo di Aruba a gradici Juffrouw Maybelline 
pa su esfuersonan haci di tanto aña. E mandatario encarga 
cu cultura a trece dilanti cu tin momentonan cu ta dificil, pero 
cada un di nan ta wordo balora y lo sigui wordo balora paso 
den nos curazon y den curazon di tur esnan presente na e 
homenahe y den curazon di full nos pais, nos ta contento di por 
tin un hende, di por a conoce un Juffrouw manera Maybelline 
Arends-Croes. Minister Maduro a expresa palabra di gratitud 
pa fundacion Go Cultura cu a brinda Jufrouw Maybe, e honor. 
Mas cu claro hunto cu Minister President a manda un brasa 
duro, un brasa di apoyo, un brasa demostrando e aprecio di 
ambos mandatario pa tur locual Maybelline a bin ta haci pa 
nos Pais, masha danki Jufrouw Maybelline. 

solidaridad y dedicacion, dunando 


Ban keda mantene nos fe, optimismo, 


tolerancia, amor prohimo, 


semper e miho di nos mes! 


MIHO COMPETENCIA TA CONTRIBUI NA MIHO 
PRIJS, MIHO SERVICIO Y MIHO PRODUCTO 


Diahuebs 1 di december, e prome symposium di Aruba Fair 
Trade Authority (AFTA) a tuma luga. E symposium a wordo 
organisa door di e ekipo di implementacion di AFTA. E tematica 
di mehoracion di concurencia ta parti di maneho di Minister di 
Asuntonan Economico, mr. Geoffrey Wever, y ta resorta tambe 
bou di su responsabilidad politico. 


Ta importante pa subraya cu responsabilidad di e minister ta 
pa bin cu e sistema pa mehoracion di concurencia, pero cu e 
contenido di e sistema ta den man di AFTA cual ta un organo 
independiente cu un mesun directiva y conseho di supervision 
y lo opera independientemente di gobierno. 


Aruba Fair Trade Authority ta na beneficio di e pueblo di 
Aruba completo; pa consumidor y comerciante. Investigacion 
internacional a mustra cu reglanan di concurencia ta aporta 
na hacimento di negoshi y na clima di inversion di un pais. 


Miho competencia ta contribui na miho prijs, miho servicio y 
miho producto. Ta importante pa comerciante y consumidor 
compronde con e autoridad independiente di competencia 
husto lo funciona den practica, pa cual motibo a organisa e 
symposium. 


“Mayoria pais na mundo tin un autoridad di competencia. 
Awo Aruba tambe ta forma parti di e desaroyo internacional 
importante aki. Miho competencia ta den beneficio di e 
ciudadano”, minister Geoffrey Wever a subraya. 


k. 


. Arubo meste 
A di nos TUR! 

Minister Geoffrey Wever: 


AHUSTE DI PRIJS PA DOZIJN DI WEBO 
PRODUCI LOCALMENTE PA GARANTISA 
PRODUCCION LOCAL DI WEBO 

Webo local ta e unico producto na Aruba pa cual ainda ta 
existi un proteccion di mercado. Esey ta nifica cu gobierno ta 
sostene y stimula produccion di webo local y ta proteha nos 
productornan local den forma di limitacion di e cantidad di webo 
importa y ta stipula prijs di webo pa proteccion di consumidor. 


Aumento den prijs internacional pa puyito y cuminda di galifia 
a pone cu productornan di webo local a pidi pa un adaptacion 
di e prijs di benta na consumidor pa asina por garantisa cu nan 


INTEGRITEIT 


negoshi por sigui produci. Sin un ahuste e produccion di webo 
local lo ta na peliger. 


Departamento di Asuntonan Economico, Comercio y Industria 
a base di informacion ricibi manera facturanan di importacion 
y gastonan relata na producion di webonan local a analisa y 
calcula e prijs nobo pa webo local, cu lo bira Afl. 6,65 pa un 
dozijn. Un aumento di Afl.1,02 pa dozijn. E prijs nobo a drenta 
na vigor 5 december 2022. 


Controladornan di Departamento di Asuntonan Economico 
lo bai controla intensivamenta supermercadonan riba 
cumplimento cu e prijs nobo stipula pa webo local pa evita cu 
tin abuso ta tuma lugar den supermercadonan. 


“Produccion local ta limita y ta keda un challenge, y pa es 
motibo ta importante pa stimula y yuda productornan local. 
Vision di gobierno ta pa tin mas produccion local pa asina como 
pais nos ta menos dependiente di importacion. Pandemia a 
sifia nos con vulnerable Aruba ta y cu nos mester haci nos 
maximo esfuerzo pa bira menos dependiente di factornan 
internacional”, segun Minister Wever. 


"Integriteit is de voortdurende praktijk 


om eerlijk te zijn en trouw te leven 


aan je moraal, ethiek en waarden." 


Waarom is integriteit belangrijk? 


1. Schept vertrouwen 
2. Houdt het land sterk 


3. Het is een weerspiegeling van jezelf 


Ministerio di Transporte, Integridad, 
Naturolesa y Asuntonan di Adulto Mayor 

Tur final di aña ta indica un comienso nobo. 

Nos ta keda gradici cu den aña 2022, 
nos a lanta cabes y mira recuperacion, cu 
esfuerso di cada ciudadano 


Edy G: 


MINISTER ENDY CROES CONTRIBUYENDO 
NA UN PROYECTO DI SALUD MENTAL PA NOS 
HOBENNAN 


Recientemente, Minister Endy Croes a reuni cu sr. Friso Veeman 
y sra. Derchlien Dijkhoff pa dialoga riba un proyecto nobo 
tocante salud mental. Un proyecto sumamente interesante, cu 
ta planifica pa un siman den luna di maart di aña 2023, unda 
cu e hobennan di edad di 14 aña bay ariba ta haya guia di un 
profesional. Ademas di esaki, e intencion di e proyecto aki ta 
pa trece “Motivacional Speaker”, sr. Levi Silvanie. 


SINTONISA 


CONFERENCIA DI PRENSA 
DI GOBIERNO DI ARUBA 


Di e forma aki, a traves di su musica yuda e hobennan cu tin 
problema di salud mental. E obhetivo di e proyecto aki ta pa 
yuda un cantidad di 800 pa 1000 hoben cu tin un problema 
di salud mental durante un session di 90 minuut. Mirando e 
seriedad cu salud mental tin na Aruba y rond mundo, Minister 
Endy Croes ta contento di por forma parti di e gran proyecto 


aki y di e forma aki contribui na e bienestar di e hobennan di ° ° š 
ina Tur dialuna y diahuebs | 10:00 am 


Gabinete Wever-Croes 

MINISTER ENDY CROES TA FELICITA FILOMENA 
COLLEGE MAVO CU UN EXITOSO NACHT MUSEUM 


Nacht meets a Taste of Christmas 2022” di Filomena College 
MAVO. Despues di dos afia e scol a organisa e e proyecto 
“Nacht Museum”. Un anochi ameno unda famia y comunidad 
di Aruba por a presencia loke e alumnonan a prepara pa 
varios luna. Alumnonan di eerste y tweede mester a busca un 
personahe cu a haci influencia den comunidad di Aruba of San 
Nicolas. Unda cu e alumno mester a haci un entrevista cu e 
personahe, traha un relato, haci un presentacion y e anochi 
nan ta haci exposicion di e personahe. 


E alumnonan di derde klas a haci presentacion di cuminda di 
un pais den Caribe y e anochi ey nan a bende e cumindanan. 
E alumnonan ta haya un cifra pa nan presentacion. Ademas di 
esey e alumnonan a duna diferente show cu tambe ta wordo 
evalua cu un cifra na final. Un actividad sumamente bunita 
y impresionante cu e alumnonan a presenta. Minister Endy 
Croes ta felicita e alumno y docentenan cu e bunita y exitoso 
proyecto. 

ARUBA A UNI DEN UN 
TEMPORADA DI MAS DIFICIL, 
DEN HISTORIA DI NOS PAIS ¿7 08 

E POSITIVISMO DI NOS 
PUEBLO A FORTALECE NOS 

PA REESTABLECE E 
HARMONIA Y E VINCULO DI 
HERMANDAD CU SEMPER 
NOS A COMPARTI. CU E 
MESUN DETERMINACION PA 
TA POSITIVO PA HUNTO 
HIBA NOS PAIS PADILANTI, 
NOS LO LOGRA HACI DI 
2023 UN AÑA YEN DI 
PROSPERIDAD Y LOGRO DI 
COSNAN GRANDI PA 
BIENESTAR DI NOS TUR. 


Feliz cfia Nebo. E RS 


